**«YESSENOV LAUNCH PAD»**

**байқау бағдарламасының ережесі**

**I. ЖАЛПЫ ЕРЕЖЕЛЕР**

1. «**YESSENOV LAUNCH PAD**» бағдарламасы(бұдан әрі – Бағдарлама) hard skills және/немесе soft skills дағдыларын дамыту бойынша қосымша білім алу үшін ұзақтығы 12 (он екі) айға дейінгі 2 онлайн/офлайн курстан аспайтын 10 (он) грант береді.
2. Бағдарлама «Shakhmardan Yessenov Foundation ғылыми білім беру қоры» жеке қорының (бұдан әрі – Қор) бастамасы бойынша қаржыландырылады.
3. **Бағдарламаның мақсаты –** кәсіби және өмірлік міндеттерді жоғары сапалы деңгейде шешуге көмектесетін кәсіби және жоғары кәсіби дағдыларды дамыту.
4. Ережедегі «грант» термині қосымша білім алуға және мақсаттылыққа барынша қызығушылық танытқан Байқау жеңімпаздарына 600 000 (алты жүз мың) теңгеден аспайтын сомадағы қаржылық қолдауды білдіреді.

1.5. Байқау жеңімпаздары ашық байқау барысында іріктеледі.

**II . БАҒДАРЛАМАНЫ ЖҮЗЕГЕ АСЫРУ**

* 1. Бағдарлама ұзақ мерзімді және бірнеше кезеңде жүзеге асырылады:
		1. Бірінші кезең – Бағдарлама жеңімпаздарын конкурстық іріктеу;
		2. Екінші кезең – Байқау жеңімпаздары hard skills және/немесе soft skills дағдыларын дамыту бойынша онлайн/офлайн оқыту курстарын өз бетінше іздейді;

2.1.3. Үшінші кезең – оқудан өту.

* 1. Бағдарламаның конкурстық іріктеуін өткізу үшін қатысушыларды іріктейтін Сараптамалық комиссия құрылады. Сараптамалық комиссия стипендиаттарды (жеңімпаздарды) Байқаудағы 2 (екі) кезеңнің нәтижелері бойынша іріктейді.
	2. Сараптамалық комиссияның шешімі Қордың бұйрығымен Бағдарлама жеңімпаздарының ресми расталған тізімі түрінде бекітіледі. Бағдарлама жеңімпаздарының тізімі [Қордың](file:///C%3A%5CUsers%5C%D0%98%D1%80%D0%B8%D0%BD%D0%B0%5CDownloads%5Cyessenovfoundation.org) сайтында жарияланады: yessenovfoundation.org.
	3. Байқауға қатысушылардың өтінімдері қазақ, орыс немесе ағылшын тілдерінде қабылданады.
	4. Қор бас тарту себептерін түсіндірмей, оқуға ақшалай қаражат беруден бас тартуға құқылы.
	5. Қордың Сараптамалық комиссиясы мұндай шешім қабылдаған жағдайда, Қор жарияланған 10-нан аз грантты беру құқығын өзіне қалдырады.

**ІІI. ҮМІТКЕРЛЕРГЕ ҚОЙЫЛАТЫН ТАЛАПТАР**

* 1. Бағдарламаға 18 (он сегіз) жастан асқан Қазақстан Республикасының азаматтары, бакалавриаттың соңғыдан бұрынғы және соңғы курсының студенттері, магистранттар, докторанттар мен келесі бағыттар бойынша қазіргі мамандар қатыса алады:

- жаратылыстану, математика және статистика;

- ақпараттық-коммуникациялық технологиялар;

- инженерлік, өңдеу және құрылыс салалары;

- денсаулық сақтау.

* 1. Байқау жеңімпазын анықтау кезінде үміткерлердің келесі қасиеттері ескеріледі:
		1. жоғары зияткерлік әлеует;
		2. өзінің кәсіби дағдыларын дамытуға ұмтылу;
		3. кәсіби дағдылардың кең спектрі;
		4. нәтижелілікке бағытталу;
		5. өз өмірінің сапасы үшін жауапкершілік алуға ниет және қабілеті.
	2. Үміткер 3.1.-тармақта көрсетілген бағыттар бойынша өзінің кәсіби дағдыларын жетілдіруге ниет білдіруі және растауы, сондай-ақ жеке икемдерін дамыту қажеттілігін негіздеуі тиіс:
		1. жобаларды басқару;
		2. кәсіби коммуникациялар және келіссөздер жүргізу;
		3. презентация мен көпшілік алдында сөз сөйлеу шебері;
		4. стресс-менеджмент;
		5. тайм-менеджмент;
		6. эмоционалды зият;
		7. көшбасшылық және жобалық командаларды басқару;
		8. Қормен келісуі бойынша басқалар.
	3. **Байқауға қатысу үшін үміткер келесілерді орындауы керек:**
		1. Қор сайтында онлайн-өтінімді толтыру: yessenovfoundation.org.
		2. Өтінімге тіркеу:

Міндетті құжаттар:

1. жеке куәлік сканерленген көшірмесі;
2. оған қосымша дағдылардың не үшін керек екенін, олардың кәсіби және жеке өміріне қалай әсер ететінін түсіндіруі керек мотивациялық хат;
3. түйіндеме/CV.

Қосымша құжаттар:

1. 3.1 тармағына сәйкес үміткердің белгілі бір саладағы жетістіктерін және/немесе мүдделерін көрсететін портфолио және тиісті растауды ұсыну: – 3 (үш) құжаттан артық емес.
2. ұсынымдар – 1 (бір) құжаттан артық емес;
3. академиялық жетістіктер, зерттеу және/немесе инжинирингтік қызметтегі жетістіктер, түрлі деңгейдегі конференцияларға, семинарларға қатысқаны үшін сертификаттар – 3 құжаттан артық емес \*;
4. жеке, ұжымдық жарияланымдар – 2 (екі) жарияланымнан артық емес;
5. диплом, болған жағдайда (соңғы оқу орны) – 1 (бір) құжаттан артық емес;
6. әлеуметтік белсенділік және еріктілік сертификаттары – 2 (екі) сертификаттан артық емес\*

*\*Қор сертификаттардың шектеулі санын қарастырада. Үміткер өзінің жетістіктерін жақсы көрсететін сертификаттарды өз бетінше таңдауы керек.*

* 1. Өтінімдер Қордың yessenovfoundation.org сайтында **2023 жылдың 17 сәуірінен 18 мамырына дейін қабылданады.**

**Өтінімдерді қабылдау 2023 жылдың 18 мамырында Астана қ. уақыты бойынша сағат 15:00-де (GMT+6) аяқталады.** **Қабылдау мерзімінен кейін келіп түскен өтінімдер қаралмайды.**

* 1. Қордың сайтында өтінім бере отырып, үміткер байқау шарттарымен келісетінін растайды, сондай-ақ олардың толық көлемде орындалуына өзінің дайындығын растайды.

**IV. БАЙҚАУДЫҢ ІРІКТЕУ КЕЗЕҢДЕРІ**

* 1. Байқау 2 (екі) кезеңнен тұрады, әрбір кезең аяқталғаннан кейін үздік үміткерлер іріктеледі.
	2. **Байқаудың Бірінші кезеңі** – өтінімдерді бағалау.

Мерзімінде түскен өтінімдерді Қор қызметкерлері және тәуелсіз сарапшылар **2023 ж. 18 мамыры мен 31 мамыры аралығында келесі** критерийлерге сәйкес бағалайды:

* + 1. портфолио сапасы;
		2. мотивациялық хаттың сапасы;
		3. жұмыс тәжірибесі;
		4. олимпиадаларға, конференцияларға, көрмелерге, семинарларға қатысу;
		5. жарияланымдарының болуы;
		6. шетел тілдерін білуі;
		7. әлеуметтік өмірдегі белсенділік.

Байқаудың бірінші кезеңінің нәтижелері үміткерге электрондық пошта арқылы хабарланады.

Байқаудың екінші кезеңіне өткен Байқау үміткерлерінің тізімі Қордың сайтында жарияланады: yessenovfoundation.org - **01 маусым 2023 ж.**

* 1. **Байқаудың бірінші кезеңі аяқталғаннан 20 (жиырма)-дан аспайтын қатысушы іріктеледі.**
	2. **Байқаудың екінші кезеңі** – жеке және/немесе ұжымдық онлайн сұхбат.

Қордың Сараптамалық кеңесінің мүшелерімен және психологпен онлайн сұхбат **2023 ж. 02-15 маусым аралығында** өткізіледі.

* 1. Әңгімелесу барысында тәуелсіз сарапшылар келесі құзыреттерді бағалайды:
		1. кәсіби дағдылар;
		2. оқу қабілеті және жаңа ақпаратты тез қабылдау және талдау қабілеті;
		3. мақсаттылық;
		4. жаңа жағдайға бейімделу және стандартты емес шешімдерді табу мүмкіндігі;
		5. коммуникабельділік;
		6. тапсырмаларды қою кезіндегі анықтық пен дәлелділік;
		7. эмоционалды зият;
		8. басқасы.
	2. Қор өз шешімдерін Байқау қатысушыларына түсініктеме бермеу құқығын өзіне қалдырады.
	3. Қор **2023 ж. 16 маусымда** қорытынды шешім қабылдайды. Байқау жеңімпаздарының тізімі Қор сайтында жарияланады: yessenovfoundation.org.
	4. **Байқаудың екінші кезеңінің қорытындысы бойынша Бағдарламаның 10 (он) жеңімпазы іріктеледі.**

**V. ДЕМЕУШІЛІК КӨМЕКТІ АЛУ ШАРТТАРЫ ЖӘНЕ ТӨЛЕУ ТӘРТІБІ**

* 1. Қор бағдарлама жеңімпаздарына кәсіби және/немесе жеке дағдыларын арттыру үшін сапалы қосымша білім беру курстарын іздеуге жәрдемдеседі.
	2. Бағдарлама жеңімпазы таңдалған курстарды Қормен келісуі керек. Қор курстар сапасын бағалау үшін сарапшыны тарта алады.
	3. Курстағы оқудан өту үшін Байқау жеңімпазы мен Қор арасында демеушілік көмек көрсету туралы Шарт жасалады, оның негізінде Қор ақшалай қаражатты (демеушілік көмек) төлейді.
	4. Оқу грантын алған Байқау жеңімпазы Қормен жасалған демеушілік көмек көрсету туралы шарттың талаптарын сақтауға, оның ішінде, бірақ олармен шектелмей, келесілерді орындауға міндетті:
		1. кестеге сәйкес курстардың сабақтарына қатысуға және дәлелді себепсіз сабақтарды өткізіп алмауға;
		2. курстарда оқыту шеңберінде өз бетінше жұмыс істеу үшін барлық тапсырмаларды жауапкершілікпен орындауға;
		3. емтихандарды уақтылы тапсыруға;
		4. байқау жеңімпазы Курс оқуынан өтетін, оқытатын ұйымның өзге де міндеттемелері мен қағидаларын сақтауға;
		5. Қор туралы ақпаратты Қордың оң беделін қамтамасыз ететін кез келген қолайлы нысанда таратуға, сондай-ақ Қор ұсынатын ақпараттық және жарнамалық материалдарды таратуға;
		6. Қорға өзінің кәсіби және жоғары кәсіби қызметтегі жетістіктері туралы ақпаратты жеткізуге;
		7. Қордың сұрауы бойынша блогтарға, басқа да ұсынылатын іс-шараларға қатысуға;
		8. өтінімде көрсетілген электрондық пошта арқылы сұрауды алған күннен бастап үш жұмыс күнінен кешіктірмей, Қордың сұрауы бойынша ақпаратты беруге;
		9. Қор талабы бойынша оның қызметі мен бағдарламаларына көмек көрсетуге;
		10. Қор талабы бойынша жеке фото және бейнематериалдарды (оқу орнында/жұмыста/өндірістік тәжірибеде/қоғамдық іс-шараларда және т.б. түскен) ұсынуға (**фотосурет пен бейнеде адамдардың сыртқы келбеті мен киімі ұқыпты әрі зайырлы сипатта болуы керек**), сондай-ақ Қордың іс-шаралары кезінде фотосурет пен бейне сессияларға қатысуға;
		11. Шарт бойынша өз міндеттемелерін орындау кезінде Бағдарлама жеңімпазы мен Қор қызметкерлері Қазақстан Республикасының заңнамасын бұзатын не бұзуға ықпал ететін, оның ішінде сыбайлас жемқорлыққа қарсы күрес саласында қандай да бір заңсыз артықшылықтар алу немесе өзге де мақсаттарға қол жеткізу үшін кез келген тұлғаға тікелей не жанама ақша немесе құндылықтарды төлеу, төлеуді ұсынбау және төлеуге рұқсат бермеу сияқты әрекеттерді жасаудан, жасауға итермелеуден қалыс қалады.

5.5. **Байқауға және (немесе) Ережеге қатысты барлық сұрақтар бойынша Қор тарапынан уәкілетті тұлғаларға келесі байланыс деректері арқылы хабарласыңыз***:*

- Айгерім Султан: aigerim.s@yessenovfoundation.org, телефон: +7 701 627 9607;

- Ирина Грищенко: irina.g@yessenovfoundation.org, телефон: +7 771 775 1815.

5.6. Егер ақпарат шындыққа сәйкес келмесе, Қор үміткерлер және/немесе байқау жеңімпаздары берген ақпаратты кез келген заңды тәсілдермен тексеруге және кез келген Өтінім берушіні Байқаудан және/немесе Бағдарламадан шығаруға құқылы.

5.7. Қор Байқау гранттарына үміткерлер бойынша қабылданған шешімдердің уәждері мен себептері туралы түсініктеме бермеуге құқылы.